./data/stoa0275/stoa009/stoa0275.stoa009.perseus-lat2.xml
Tertullian
Sic enim et poetae et philosophi tribunal apud inferos ponunt  Et gehennam si comminemur, quae est ignis arcani subterraneam ad poenam thesaurus, proinde decachinnamur  Sic enim et Pyriphlegethon apud mortuos amnis est  Et si paradisum nominemus, locum divinae amoenitatis recipiendis sanctorum spiritibus destinatum, maceria quadam igneae illius zonae a notitia orbis communis segregatum, Elysii campi fidem occupaverunt  Unde haec, oro vos, philosophis aut poetis tam consimilia?